78 



dem, har de vist sig gode. Paa en af Rugepladserne paa Gaarden 

 Bær i Hriitafjord (Gudm. G. B.'s Fædrenegaard) regnede man, at 

 der for 18 Aar siden kunde tages 25 Pd. Ederdun; nu er Ud- 

 byttet 54 Pd. fra samme Sted, efter at den ny Metode er bleven 

 anvendt. 



Paa Videy ved Reykjavik kunde Udbyttet af Dun for ca. 40 

 Aar siden regnes til ca. 150 Pund aarligt; men paa Grund af 

 Mangel paa Fredning aftog Bestanden saaledes, at da den nu- 

 værende Ejer Hr. Briem for 4 Aar siden overtog Ejendommen, 

 var Udbyttet kun ca. 40 Pund aarlig fra det samme Omraade. 

 Ved nu at sørge for, at Rugepladsen holdes fredet og ved at 

 anvende den nye Metode er der straks sket en Fremgang, idet 

 Udbyttet i 1905 androg 70 Pund. Det skal her bemærkes, at 

 der ikke er indrettet Varp til Fuglene; de ruger spredt over den 

 store, frugtbare, græsklædte 0. Kun har Hr. Briem gjort en Del 

 for at frede Stedet, ligesom han hverken tager Æg eller Dun i 

 Rugetiden. Han har hegnet de fleste Rugepladser og, som tid- 

 ligere omtalt, ladet nogle Høns gaa paa samme; derimod har 

 han ikke opsat Fugleskræmsler eller Lokkefugle. Øen er i sig 

 selv, paa Grund af sin Græsrigdom, Beliggenhed og Havets Rig- 

 dom paa Føde, Tiltrækning nok. 



Selvfølgelig er det vanskeligere at foretage Indsamling af Dun, 

 naar Rederne, som her, ligger stærkt spredte og tilmed for en 

 Del godt gemte, end naar de er anbragte samlede paa et særlig 

 godt indrettet Varp, Side om Side. I første Tilfælde maa maaske 

 hele Gaardens Besætning gaa paa Eftersøgning, Dag efter anden 

 i nogen Tid, medens i sidstnævnte Tilfælde én Mand kan be- 

 sørge hele Indsamlingen i Løbet af et Par Dage. 



Ligesom der hører megen Omsigt og Energi til for at ind- 

 rette en Rugeplads, maa der gennem adskillige Aar med Taal- 

 modighed ventes, til der kommer Udbytte i større Mængde. 



Men har man indrettet sit Varp efter alle Kunstens Regler, 

 og sørger man for stadig at holde Stedet godt fredet, kommer 

 der sikkert et Øjeblik, da al ens Ihærdighed og Taalmod bliver 

 rigelig belønnet. 



Vi har hidtil stedse forudsat, at de Rugepladser, som blev 

 indrettede, maatte ligge nær ved Havet, være sig Fjorde, Bugter 

 eller Skærgaarde. Dette er ogsaa Reglen , fra hvilken der paa 

 Island kun enkelte Steder findes Undtagelser; men selv disse 

 bekræfter kun Reglen, at Ederfuglen maa ruge i Nærheden af 



